REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/495-13

16. decembar 2013. godine

B e o g r a d

Z A P I S N I K

62. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 13. DECEMBRA 2013. GODINE

Sednica Odbora je počela u 18,00 časova.

Sednicom je predsedavala Vesna Kovač, predsednica Odbora.

Sednici su prisustvovali članovi Odbora: Zoran Antić, Veroljub Arsić, Vojislav Vujić, Žika Gojković, Zoran Kasalović, Radmilo Kostić, Milorada Mijatovića, Zoltan Pek, Dragan Tomić i Momo Čolaković.

Sednici je prisustvovala zamenik odsutnog člana Odbora Mirjana Marjanović (zamenik Dušice Nikolić).

Sednici nisu prisustvovali članovi Odbora: Božidar Đelić, Bojan Đurić, Radojko Obradović, Aleksandar Senić i Đorđe Stojšić (niti njihovi zamenici).

Na predlog predsednika, Odbor je jednoglasno utvrdio sledeći

D n e v n i r e d

1.Usklađivanje amandmana Odbora na članove 3. i 7. Predloga zakona o budžetu Republike Srbije za 2014. godinu.

Prva tačka dnevnog reda **– Usklađivanje amandmana Odbora na članove 3. i 7. Predloga zakona o budžetu Republike Srbije za 2014. godinu**

Odbor je, u skladu sa članom 165. st. 1. i 2. Poslovnika Narodne skupštine, podneo amandmane na čl. 3. i 7. Predloga zakona o budžetu Republike Srbije za 2014. godinu.

AMANDMAN I

U Predlogu zakona, u članu 3, deo A. menja se i glasi:

**„A.** U 2014. godini izdaće se garancije Republike Srbije do iznosa od **85.909.260.000** dinara (**USD 307.000.000** i **EUR** **487.000.000**), i to:

| **Red.**  **broj** |  | **Iznos**  **u dinarima** | **Originalna**  **valuta** | **Iznos u originalnoj valuti** |
| --- | --- | --- | --- | --- |
| **I.** | **Evropskoj banci za obnovu i razvoj (EBRD)** |  |  |  |
| 1. | „Stand-by” linija za Agenciju za osiguranje depozita | 23.760.000.000 | EUR | 200.000.000 |
| 2. | JP „Emisiona tehnika i veze” – Prelazak sa analognog na digitalni signal | 4.276.800.000 | EUR | 36.000.000 |
|  | **Ukupno:** | **28.036.800.000** | **EUR** | **236.000.000** |
| **II.** | **Nemačkoj razvojnoj banci (KfW)** |  |  |  |
| 1. | JP „Elektroprivreda Srbije” – Izmena sistema za transport pepela i šljake, TENT A | 5.346.000.000 | EUR | 45.000.000 |
|  | **Ukupno:** | **5.346.000.000** | **EUR** | **45.000.000** |
| **III.** | **Poslovnim bankama** |  |  |  |
| 1. | JP „Srbijagas” – Održavanje tekuće likvidnosti | 18.276.000.000 | USD | 200.000.000 |
| 2. | JP „Elektroprivreda Srbije” –  Učešće za drugu fazu paketa projekata  TE-KO Kostolac (Izgradnja novog  energetskog bloka na lokaciji Drmno-  Kostolac B Faza II i proširenje  kapaciteta rudnika) | 9.777.660.000 | USD | 107.000.000 |
| 3. | Železara Smederevo d.o.o. - Održavanje tekuće likvidnosti | 3.564.000.000 | EUR | 30.000.000 |
| 4. | Namenska industrija - Podrška modernizaciji, razvoju tehnologije i izvozu namenske industrije | 14.850.000.000 | EUR | 125.000.000 |
|  | **Ukupno:** | **46.467.660.000** | **USD**  **EUR** | **307.000.000**  **155.000.000** |
| **IV.** | **Izvozno-uvoznim bankama** |  |  |  |
| 1. | Češka eksportna banka |  |  |  |
| 1.1 | AD „Železnice Srbije” - Infrastrukturni projekti na pruzi Niš-Dimitrovgrad | 6.058.800.000 | EUR | 51.000.000 |
|  | **Ukupno:** | **6.058.800.000** | **EUR** | **51.000.000** |
|  | **UKUPNO:** | **85.909.260.000** | **USD**  **EUR** | **307.000.000**  **487.000.000** |

̓**”**

O b r a z l o ž e nj e

Ovim amandmanom vrši se usklađivanje usvojenih amandmana, koje su podneli Vlada i Odbor za finansije, republički budžeti kontrolu trošenja javnih sredstava, na član 3. deo A Predloga zakona, međusobno, i sa tekstom Predloga zakona.

AMANDMAN II

U Predlogu zakona, u članu 7, Razdeo 20 - Ministarstvo privrede, funkcija 410 - Opšti ekonomski i komercijalni poslovi i poslovi po pitanju rada, ekonomska klasifikacija 621 - Nabavka domaće finansijske imovine, u koloni 8, broj se menja tako da glasi: „33.400.000.000”, i opis aproprijacije se menja, tako da glasi: „Sredstva ove aproprijacije namenjena su za otkup potraživanja po osnovu radnog odnosa u preduzećima u postupku privatizacije u iznosu od 17.400.000.000 dinara i za učešće u kapitalu finansijskih institucija koje se bave kreditnim poslovima izdavanja garancija i učešće u kapitalu privrednih subjekata u iznosu od 16.000.000.000 dinara. Raspored i korišćenje sredstava ove aproprijacije vršiće se po posebnom aktu Vlade”.

O b r a z l o ž e nj e

Ovim amandmanom vrši se usklađivanje usvojenih amandmana, koje su podneli Vlada i Odbor za finansije, republički budžeti kontrolu trošenja javnih sredstava, na član 7, Razdeo 20, ekonomska klasifikacija 621- Nabavka domaće finansijske imovine u Predlogu zakona, međusobno, i sa tekstom Predloga zakona.

Za izvestioca Odbora, na sednici Narodne skupštine, određena je Vesna Kovač, predsednik Odbora.

Na sednici Odbora vođen je tonski zapis.

Sednica je zaključena u 18,05 časova.

SEKRETARA ODBORA PREDSEDNIK ODBORA

Milena Sandić Vesna Kovač